สวัสดีคะ บางครั้งรู้สึกจี๊ดบริเวณหน้าอกข้างซ้ายอะคะ มันยะจี๊ดสักพักนึงประมาณ2-3นาทีแล้วเวลาหายใจจะรู้สึกเจ็บอะคะ ขอสอบถามอีกอาการนึงคะ มีอาการปวดท้องอะคะ มันปวดแบบจี๊ด ก้มตัวหรืองอตัวไม่ได้เลยอะคะปวดท้องบริเวณเหนือสะดือขึ้นมานิดนึงอะคะ
สวัสดีค่ะ อาการเจ็บจี๊ดที่หน้าอกซ้ายเป็นระยะ อาจเกิดจาก-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยหากเจ็บหลายบริเวณเป็นแบบจี๊ดๆน่าจะเกี่ยวกับเส้นประสาทอักเสบมากที่สุดค่ะการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ หรือยาระงับการปวดปลายประสาทได้หากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติมค่ะ